CELEX: 62014CN0426
Language: el
Date: 2014-09-18 00:00:00
Title: Υπόθεση C-426/14: Αίτηση προδικαστικής αποφάσεως, την οποία υπέβαλε το Tribunale Amministrativo Regionale per il Piemonte (Ιταλία) στις 18 Σεπτεμβρίου 2014 — Heart Life Croce Amica Srl κατά Regione Piemonte

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/15
            
         Αίτηση προδικαστικής αποφάσεως, την οποία υπέβαλε το Tribunale Amministrativo Regionale per il Piemonte (Ιταλία) στις 18 Σεπτεμβρίου 2014 — Heart Life Croce Amica Srl κατά Regione Piemonte
   (Υπόθεση C-426/14)
   (2014/C 431/21)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per il Piemonte
   
      Διάδικοι στην υπόθεση της κύριας δίκης
   
   
      Προσφεύγουσα: Heart Life Croce Amica Srl
   
      Καθής: Regione Piemonte
   
      Προδικαστικά ερωτήματα
   
   
               1)
            
            
               Μήπως το περί δημοσίων συμβάσεων δίκαιο της Ένωσης –στην υπό εξέταση υπόθεση, όπου πρόκειται για αποκλειόμενες συμβάσεις, οι γενικές αρχές του ελεύθερου ανταγωνισμού, της απαγορεύσεως των δυσμενών διακρίσεων, της διαφάνειας και της αναλογικότητας– αντιτίθεται σε εθνική ρύθμιση η οποία επιτρέπει την απευθείας ανάθεση της υπηρεσίας διακομιδής ασθενών σε ενώσεις εθελοντών των οποίων η οργάνωση στηρίζεται κυρίως στην παροχή μη αμειβόμενης εργασίας, όπου προβλέπεται η απόδοση μόνο των πράγματι γενομένων δαπανών;
            
         
               2)
            
            
               Αν αυτός ο τρόπος αναθέσεως θεωρηθεί συμβατός με το δίκαιο της Ένωσης, μήπως στην έννοια της «αποδόσεως μόνο των πράγματι γενομένων δαπανών» δύνανται να περιληφθούν επίσης οι «έμμεσες και γενικές» δαπάνες που συνδέονται με την επί σταθερής βάσεως δραστηριότητα της ενώσεως εθελοντών, όπως η έκτακτη συντήρηση των μέσων που χρησιμοποιούνται για την παροχή της υπηρεσίας, τα γεύματα των ατόμων που προσφέρουν εργασία, οι αμοιβές του διοικητικού προσωπικού και του διοικητικού συντονιστή σχετικά με τις παρεχόμενες υπηρεσίες, οι αναγκαίες τηλεφωνικές και ασύρματες συνδέσεις μεταξύ του επιχειρησιακού κέντρου των υπηρεσιών διακομιδής ασθενών και των χώρων της ενώσεως εθελοντών;